Der var ingen prustende kronhjorte i Aalborg Kongres og Kulturcenter - men en særdelses død en af slagsen. Den kunne publikum se smide pelsen og blive parteret på Store Scene på Outdoormessen. Ifølge arrangørerne besøgte op i mod 11.000 gæster messen, der blev afholdt for fjerde år i træk. Med et besøgstal, der dermed ligger på niveau med de tidligere outdoor-messer i AKKC, har der været overraskende interesse for det gode faglige program på messen. - Der har næsten været fuldt hus til samtlige foredrag. Freddy Wulff, Steen Andersen, Thomas Weiergang og Bo Frier har altså været nogle populære herrer i år, udtaler Ernst Trillingsgaard, direktør for Aalborg Kongres & Kultur Center. Programmet blev gennem weekenden bundet sammen af TV2/Nords egen Mogens Jørgensen.
Folk med fisk, fugle og fænghætter i blodet kunne få deres lyst styret på Outdoormesse i Aalborg her i weekenden.